واشنگٹن (آن لائن) امریکی صدر ڈونلڈ ٹرمپ وائٹ ہائوس نا کورونا ٹاسک فورس ءِ چٹفنگ نا پڑو کرینے۔ درملکی خبررساں ادارہ نارد اٹ ڈونلڈ ٹرمپ پارے کہ ٹاسک فورس تینا کاریم ءِ جوان وڑ اٹ پورو کرے ولے داسہ اوٹی بدلی کننگک۔ ٹاسک فورس ءِ چٹفنگ نا دا مطلب اف کہ کورونا وائرس نا بڑخلاف جنگ چٹانے۔ امریکی صدر پارے کہ امریکہ نا زرگزران ءِ پنچ سال اکن بند کننگ کپنہ‘ حکمت عملی بدل مننگ اٹی ءِ و داسہ نن ملک اٹ پوریا تے ملنہ، ملک اٹ بحالی نا عمل نا چاروکی ءِ کننگ کن داسہ پوسکن ءُ ٹیم اسے نا گرج ءِ۔یات سلے کہ کورونا وائرس نا سوب آن مچ آدنیا ٹی کہوک آتا کچ 2 لکھ 58 ہزار 326 وخت اس کہ وائرس آن 37 لکھ 27 ہزار 3 سَد و 26 بندغ زہمی مسنو۔
